**LETNI PLAN DELA ZA LETO 2017**

**Partnerstva LAS Zasavje**



**Januar, 2017**

**1. PLANIRANE AKTIVNOSTI PARTNERSTVA LAS ZASAVJE**

V obdobju od 01.01.2017 do 31.12.2017 so za Partnerstvo LAS Zasavje planirane naslednje aktivnosti po posameznih vsebinskih sklopih:

**a) Aktivnosti za izvajanje in uresničevanje ciljev Strategije lokalnega razvoja**

* priprava vseh potrebnih dokumentov (morebitni Aneksi k obstoječim Pogodbam o ustanovitvi in delovanju Partnerstva LAS Zasavje in Pogodbi o nalogah vodilnega partnerja) za nemoteno delovanje Partnerstva LAS Zasavje;
* spremljanje izvajanja Strategije lokalnega razvoja preko konstantne kontrole pri izbranih prijaviteljih operacij (izbrane na 1. In 2. Javnem pozivu);
* izvajanje morebitnih dopolnitev in sprememb Strategije lokalnega razvoja Partnerstva LAS Zasavje (skladno z uskladitvijo z UO in Skupščino Partnerstva LAS Zasavje);
* pomoč prijaviteljem operacij pri pripravi Zahtevkov za izplačilo izvedene operacije in nudenje vse ostale tehnične pomoči pri prijavi na Javne pozive v letu 2017 in izvedbi same operacije;
* priprava celotne dokumentacije za 1. fazo operacije sodelovanja Partnerstva LAS Zasavje (»Zgodba rok in krajev«) ter koordinacija same izvedbe na območju LAS, skupaj z ostalimi prijavljenimi LAS-i v navedeni operaciji sodelovanja;
* priprava vseh zadevnih poročil pri spremljanju in vrednotenju ciljev Strategije lokalnega razvoja (skladno z zahtevami Uredbe CLLD in vsebino Strategije);
* sodelovanje pri izboru operacij v okviru 1. In 2. Javnega poziva (preverjanje administrativne popolnosti posameznih vlog, pregled in potrjevanje izbranih operacij s strani Odbora za ocenjevanje operacij);
* pomoč in sodelovanje s potencialnimi prijavitelji projektov pri vsebinski in tehnični zasnovi projektov kot tudi pri pripravi dokumentacije (za prijavo na 3. Javni poziv v začetku leta 2018);
* delavnice na temo 3. Javnega poziva za sofinanciranje operacij (predvidoma ob koncu leta 2017);
* informiranje pogodbenih partnerjev kot tudi ostale lokalne javnosti o aktivnostih v zvezi s Strategijo lokalnega razvoja (rezultati 1. In 2. Javnega poziva, morebitne spremembe same Strategije lokalnega razvoja, druge informacije, ki so pomembne za lokalno javnost).

**b) Sodelovanje z drugimi LAS in DRSP**

* sodelovanje na 5. podeželskem parlamentu;
* udeležba na delavnicah, izobraževanjih in posvetih, ki jih organizira DRSP ali posamezni LAS;
* udeležba na raznih drugih dogodkih promocijskega značaja (kot npr. Festival LAS, Festival Alpe-Adria ...);
* sodelovanje z drugimi LAS preko operacij sodelovanja in čezmejnih operacij (izvedba 1. faze projekta sodelovanja »Zgodbe rok in krajev v letu 2017);
* obiskovanje drugih LAS ter snovanje dogovorov glede možnega povezovanj;
* organizacija ogledov dobre zasavske prakse in projektov iz prejšnje finančne perspektive 2007-2013 drugim LAS;
* udeležba na strokovnih ekskurzijah - izmenjava izkušenj z delom LAS znotraj Slovenije kot tudi v drugih evropskih državah (planira se Francija).

**c) Koordinacija, pomoč in usklajevanje dela organov Partnerstva LAS Zasavje pri izvajanju Strategije lokalnega razvoja:**

* priprava in koordinacija rednih, korespondenčnih in izrednih sej Upravnega odbora Partnerstva LAS Zasavje (priprava gradiva, kontaktiranje s člani UO, priprava Zapisnikov ...);
* priprava gradiva in organizacija Zbora članov Partnerstva LAS Zasavje ter sej Nadzornega odbora.
* priprava gradiva in organizacija sej Skupščine Partnerstva LAS Zasavje;
* promptno in ažurno sodelovanje s predsednikom Partnerstva LAS Zasavje;
* priprava potrebnih dokumentov za pridobivanje sredstev za nemoteno delovanje Partnerstva LAS Zasavje (pogodbe, aneksi, zahtevki) in priprava morebitnih dopolnitev novih aktov ali dopolnitev že obstoječih;
* priprava zahtevkov za sofinanciranje delovanja in vodenja Partnerstva LAS Zasavje za vse tri zasavske občine (Hrastnik, Trbovlje in Zagorje ob Savi);
* priprava razne druge dokumentacije (poročila o izvajanju SLR za pristojna Ministrstva, priprava poročil s področja operacij sodelovanja, poročila o izvedbi aktivnosti Partnerstva LAS Zasavje v letu 2017, letni plan aktivnosti za leto 2018 ...);
* priprava zahtevkov za uveljavljanje sredstev iz naslova CLLD (za animacijo in tekoče stroške vodilnega partnerja) na pristojno Ministrstvo.

**č) Promocija Partnerstva LAS Zasavje**

* predstavitev in promocija Partnerstva LAS Zasavje lokalni skupnosti (preko izvedbe delavnic, udeležbe na raznih prireditvah lokalnega pomena, predstavitev v okviru Občinskih svetov, oglaševanja v raznih lokalnih medijih – spletne objave, lokalni radio ...);
* predstavitev Partnerstva LAS na občinskih in drugih prireditvah;
* sodelovanje na raznih prireditvah in sejmih (kot npr. Kramarski sejem v mesecu marcu, Rudarski maraton ...);
* predstavitve Partnerstva LAS morebitnim zainteresiranim posameznikom in skupinam (priprava in izvedba);
* drugi promocijski dogodki (ločeno ali v okviru posameznih občinskih prireditev);
* nadaljevanje z dopolnjevanjem in izvajanjem DARILNEGA KATALOGA podeželja (primerna osnova za promocijo izdelkov in storitev pogodbenih partnerjev Partnerstva LAS Zasavje);
* promocija preko sodelovanja na prireditvah širšega pomena (npr. predstavitev zasavske kulinarike na Festivalu LAS, dobrih praks zasavskih projektov iz prejšnje finančne perspektive 2007-2013 ...);
* priprava celovite CGP podobe Partnerstva LAS Zasavje (za izdelavo promocijskega materiala).

**d) Urejanje spletne strani Partnerstva LAS Zasavje:**

* priprava in objava aktualnih novic in prispevkov o aktivnostih Partnerstva LAS Zasavje na spletni strani Partnerstva LAS Zasavje;
* priprava in objava vseh ostalih dopolnitev in pomembnih informacij glede Partnerstva LAS Zasavje na spletni strani (informacije glede morebitnih sprememb SLR, objava rezultatov glede 1. In 2. Javnega poziva za sofinanciranje operacij, dopolnjevanja podatkov glede članstva, dopolnjevanje vseh naknadno sprejetih dokumentov ...);
* vzpostavitev in urejanje FB strani Partnerstva LAS Zasavje;
* objava novic na različnih drugih spletnih straneh (npr. na občinskih straneh vseh treh zasavskih občin, v LASnovicah, na spletni strani DRSP ...) in spletnih družbenih omrežjih.

**e) Organiziranje strokovne ekskurzije za člane Partnerstva LAS Zasavje:**

* priprava in izvedba strokovne ekskurzije za vse člane Partnerstva LAS Zasavje (predvideva se organizacija ene v pomladanskem času, in sicer na temo ogleda Zasavja in dobre prakse aktivnosti in sodelovanja med lokalnimi akterji v Zasavju).

f**) Animacija lokalne skupnosti, pridobivanje novih članov ter informiranje o aktualnih novostih, dogodkih in aktivnostih v zvezi z izvedbo Javnega poziva za izbor operacij in konkretno izvedbo projektov**

* redno informiranje in obveščanje članov Partnerstva LAS Zasavje in ostale lokalne skupnosti;
* tekoče zagotavljanje odgovorov in pojasnil upravičencem, nosilcem operacij, članom Partnerstva LAS Zasavje in ostali lokalni skupnosti (telefonsko, osebno, preko elektronske pošte, preko spletne strani na osnovi »zavihka« vprašanja in odgovori ..);
* izvedba konkretnih delavnic za nosilce operacij kot tudi za partnerje v operacijah (glede na konkretne potrebe prijaviteljev operacij, glede na morebitne spremembe v sami Strategiji lokalnega razvoja ali področnih predpisov, ki urejajo samo Strategijo ...).

**2. PROGRAM DELA PARTNERSTVA LAS ZASAVJE ZA LETO 2017**

Program dela za leto 2017 je razdeljen na dve glavni vsebini:

**a) DELOVANJE PARTNERSTVA LAS ZASAVJE**

Vodenje, koordinacija, upravljanje in izvedba ostalih nalog, ki so opredeljene v Pogodbi o nalogah vodilnega partnerja pri Lokalno zasebnem partnerstvu LAS Zasavje, z dne 28.1.2016 in obema Aneksoma k tej Pogodbi, bo opravljena s strani vodilnega partnerja Partnerstva LAS Zasavje, t.j. Območno obrtno-podjetniška zbornica Hrastnik.

**b) IZVAJANJE STRATEGIJE LOKALNEGA RAZVOJA (SLR)**

Glede na to, da se predvideva izvedba 1. In 2. Javnega poziva za sofinanciranje operacij v obdobju 2014-2020 proti koncu leta 2016 in v začetku leta 2017, pričakujemo v prvi polovici leta 2017 že začetek izvedbe posameznih operacij in odvisno od tega tudi prve zahtevke s strani prijaviteljev za izplačilo izvedenih operacij (predvidoma ob koncu leta 2017). V sled temu lahko v letu 2017 že pričakujemo izpolnjevanje prvih ciljev in kazalnikov ter uresničevanje posameznih ukrepov znotraj tematskih sklopov SLR.

**3. PREDLOG LETNEGA FINANČNEGA NAČRTA DELA ZA LETO 2017**

Pri snovanju letnega finančnega načrta smo upoštevali planirane prihodke in planirane odhodke.

a) Na **strani prihodkov** smo planirali naslednje postavke:

* članarina za leto 2017 (pri planu smo upoštevali članarino v višini 10 € za civilno družbo in 15 € za javni in ekonomski sektor, pri čemer so vse tri zasavske občine, kot sofinancerke delovanja Partnerstva LAS Zasavje v letu 2017 izvzete iz plačila članarine),
* predvidene dotacije občine Hrastnik, Trbovlje in Zagorje ob Savi za leto 2017 (pri planu so upoštevane dotacije občin v višini 3.551,43 € na vsako občino),
* predvidena sredstva za upravljanje (tekoči stroški in animacija) iz sklada ESRR,
* predvidena sredstva iz naslova trženja Partnerstva LAS Zasavje (darilni katalog, strokovna ekskurzija za pogodbene partnerje Partnerstva LAS Zasavje).

b) Na **strani odhodkov** so planirani naslednji stroški:

* stroški vodilnega partnerja Partnerstva LAS Zasavje - OOZ Hrastnik (skladno z Uredbo CLLD so v stroške vodilnega partnerja vključeni stroški dela vodilnega partnerja za vodenje in animacijo (navedenega v obliki časovnice), stroški pisarniškega materiala, stroški nakupa računalniške opreme, sorazmerni stroški najemnin vodilnega partnerja, poštni stroški, stroški intelektualnih in računovodskih storitev in stroški storitev telekomunikacij),
* stroški kilometrin (za člane UO, NO ter Predsednico Partnerstva LAS Zasavje) za udeležbe na sejah UO in NO ter raznih dogodkih promocijskega značaja (do stroškov kilometrin niso upravičeni predstavniki Občin in Javnih zavodov, ki se tega udeležujejo že po svoji službeni dolžnosti),
* stroški Odbora za ocenjevanje operacij,
* stroški reprezentance (za organizacijo in izvedbo Zbora članov, sej Skupščine, UO in NO),
* stroški strokovne ekskurzije in udeležbe na srečanjih z drugimi LAS-i,
* stroški članarine za članstvo v DRSP,
* stroški promocije Partnerstva LAS Zasavje (oglaševanje v lokalnih časopisih in drugih medijih, vzpostavitev in urejanje FB strani, sodelovanje na sejmih ...),
* stroški drugih storitev za projekt (stroški plačilnega prometa, obresti ...).

V preglednici št. 1 je prikazan tudi Predlog letnega finančnega načrta dela za leto 2017, z navedbo konkretnih planiranih vrednostih po posameznih, zgoraj navedenih postavkah. Pri tem je potrebno poudariti, da je možen prenos sredstev znotraj posameznih postavk med odhodki in posameznih postavk med prihodki.